У Вікіпедыі ёсць артыкулы пра іншых асоб з падобнымі імёнамі, гл. Іваноў і Аляксей Іваноў.

**Аляксей Іваноў** (нар. 19 лютага 1997, Мінск) — беларускі футбаліст, абаронца мазырскай «Славіі».

Клубная кар’ера
---------------

Выхаванец футбольнага клуба «Мінск», з 2014 года пачаў выступаць за дубль і хутка замацаваўся ў яго складзе. 8 лістапада 2014 года дэбютаваў у Вышэйшай лізе ў асноўнай камандзе «Мінска», выйшаўшы на замену ў канцы матча супраць магілёўскага «Дняпра» (2:0). У сезоне 2015 працягваў гуляць за дубль, таксама выйшаў на замену ў адным матчы Вышэйшай лігі.

У ліпені 2016 года на правах арэнды далучыўся да брэсцкага «Дынама», дзе замацаваўся ў асноўным складзе на пазіцыі левага абаронцы. У студзені 2017 года быў выкуплены брэсцкім клубам. У першай палове сезона 2017 з’яўляўся на полі нерэгулярна, а потым увогуле страціў месца ў асноўным складзе і стаў выступаць за дубль.

У пачатку 2018 года прайшоў два турэцкія зборы з «Дынама», пасля чаго ў лютым 2018 года далучыўся да сталічнага «Промня», які неўзабаве дамовіўся аб арэндзе абаронцы на сезон 2018. У «Промні» неўзабаве замацаваўся ў стартавым складзе. У снежні 2018 года па заканчэнні арэнды вярнуўся ў Брэст.

У першай палове 2019 года выступаў за дубль дынамаўцаў, за асноўную каманду згуляў толькі ў адным матчы Кубка Беларусі. У жніўні 2019 года разарваў кантракт з брэсцкім клубам і неўзабаве ў якасці свабоднага агента вярнуўся ў «Мінск». У 2019 годзе звычайна гуляў у стратавым складзе мінчан, а ў сезоне 2020 часцей заставаўся на лаўцы запасных.

У студзені 2021 года падпісаў кантракт з «Гомелем», дзе хутка замацаваўся ў стартавым складзе. У студзені 2022 года перайшоў у «Тарпеда-БелАЗ». Пачынаў сезон 2022 у стартавым складзе каманды, а з лета стаў часцей заставацца на лаўцы запасных. У снежні 2022 года па заканчэнні кантракта пакінуў жодзінскі клуб.

У студзені 2023 года стаў іграком мазырскай «Славіі», з трэнерам якой Іванам Біёнчыкам працаваў раней у «Промні» і «Гомелі».

Міжнародная кар’ера
-------------------

Увосень 2015 года ў складзе юніёрскай зборнай Беларусі (да 19) прымаў удзел у кваліфікацыйным раўндзе чэмпіянату Еўропы, дзе адзначыўся голам у браму Сан-Марына.

11 лістапада 2016 года дэбютаваў у моладзевай зборнай Беларусі ў таварыскім матчы са зборнай Украіны, адгуляўшы ўсе 90 хвілін на пазіцыі левага абаронцы.

Дасягненні
----------

* Сцяг Беларусі Уладальнік Кубка Беларусі: 2017

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2014 | Д1 | Мінск | Беларусь | 1 | 0 |
| 2015 | Д1 | Мінск | Беларусь | 1 | 0 |
| 2016 (1) | дубль | Мінск | Беларусь | 15 | 2 |
| 2016 (2) | Д1 | Дынама | Беларусь | 15 | 0 |
| 2017 | Д1 | Дынама | Беларусь | 10 | 1 |
| 2018 | Д1 | Прамень | Беларусь | 26 | 1 |
| 2019 (1) | дубль | Дынама | Беларусь | 4 | 1 |
| 2019 (2) | Д1 | Мінск | Беларусь | 8 | 0 |
| 2020 | Д1 | Мінск | Беларусь | 8 | 0 |
| 2021 | Д1 | Гомель | Беларусь | 23 | 2 |
| 2022 | Д1 | Тарпеда-БелАЗ | Беларусь | 13 | 0 |
|

Зноскі
------

1. ↑  Aleksey Ivanov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑  Торрес, Букаткин, Фамейе, Гаврилович и еще пять игроков подписали контракты с брестским "Динамо"
4. ↑  Алексей Иванов подписал контракт с брестским "Динамо"
5. ↑  Алексей Иванов стал игроком "Луча"
6. ↑  Алексей Иванов вернулся из аренды в Луче Архівавана 29 сакавіка 2019.
7. ↑  Алексей Иванов перешел из брестского "Динамо" в "Минск"
8. ↑  Защитник Алексей Иванов перешел в "Гомель"
9. ↑  Алексей Иванов перешел из "Гомеля" в "Торпедо"-БелАЗ
10. ↑  "Торпедо-БелАЗ" расстался с Ивановым (руск.). *football.by* (30 снежня 2022). Праверана 30 снежня 2022.
11. ↑  Алексей Иванов заключил контракт со "Славией" (руск.). *football.by* (12 студзеня 2023). Праверана 12 студзеня 2023.

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · playmarkerstats.com (ігрок) · Transfermarkt (ігрок) · worldfootball.net (ігрок) · Прэсбол |

| ⛭ Славія Мазыр |
| --- |
| 
* 4 Пруднік
* 5 Ціханоўскі
* 6 Дрос
* 9 Бацішчаў
* 11 Буцько
* 12 Іваноў
* 13 Полаз
* 14 Сазончык
* 15 Шамрук
* 16 Сокал (б)
* 17 Катляроў
* 18 Жук
* 21 Кенжэбаеў
* 22 Іваненка (б)
* 27 Чыкіда
* 31 Залескі
* 34 Пятрэнка
* 77 Джыгера
* 88 Рабых
* 95 Жумабекаў
* Грыбоўскі
* Дыгун
* Жумаеў
* Казлоў (б)
* Кірыленка
* Кунец (б)
* Салавей
* Сарока (б)
* Слесарчук
* Чыж
* галоўны трэнер: Іван Біёнчык

 |